section_heading: Povijest
paragraph_text: 5. listopada 2013. godine Overflow objavljuje svoj sedmi album, Overflow & Miškina  za Dallas Records. Pjevač sastava Žika istraživao je lokalnu povijest te je pritom naišao na poeziju Mihovila Pavleka Miškine. Zaljubivši se u Miškinine stihove koji su nastali prije 100 godina i uvidjevši njihovu nevjerojatnu aktualnost, predložio je ostatku Overflowa da spoje poeziju Miškine i svoju glazbu.<ref>Perun Miškina Tako je sastav započeo ovaj zahtjevni projekt koji je uz pjevanje na hrvatskom donio i promjenu u minutaži, tj. trajanju pjesama – do sada je prosječna dužina pjesme Overflowa bila oko 3 minute, a na ovom albumu ima pjesama koje traju po 4, 5 pa čak i skoro 9 minuta.